
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 244 


17 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης τμημάτων των πολεο- 
δομικών ενοτήτων «Μυρτιά», «Άγιος Αθανάσιος», 
«Κουλούρα» και «Σταφιδάλωνα» του Δήμου Αίγιου 


(Ν. Αχάίας). 1 

Κήρυξη αναδασωτέας έκτασης συνολικού εμβαδού 
22.931,51 τ.μ. που βρίσκεται στη θέση «Αστρά» του 
Δήμου Κέας, της νήσου Κέας. 2 


ΑΠΟΦΑΣΕΙΣ 

Αριθ. 5393 (1) 

Έγκριση πολεοδομικής μελέτης τμημάτων των πολεοδο- 
μικών ενοτήτων «Μυρτιά», «Άγιος Αθανάσιος», «Κου¬ 
λούρα» και «Σταφιδάλωνα» του Δήμου Αιγίου (Ν. Α- 
Χάίας). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 37 (παρ.4), 43 (παρ.1,4, 5 
και 7), 44 (παρ. 1, 2), 152 (παρ. 1, 2 και 10), 153, 154, 160 
(παρ.1,2), 161 (παρ. 1),243(παρ. 1),248,249, 250και255 
του από 14.7.1999 Π. Δ/τος "Κώδικας Βασικής Πολεοδο¬ 
μικής Νομοθεσίας (Δ' 580), όπως τα άρθρα 243,248,249, 
250 και 255 τροποποιήθηκαν μετά άρθρα 4, 5, 6, 7 και 13 
αντίστοιχα του ν.2831/2000 "Τροποποίηση των διατάξεων 
του Ν.1577/1985 "ΓΟΚ" και άλλες πολεοδομικές διατά¬ 
ξεις" (Ά 140). 

2. Τις διατάξεις της παρ. 3γ περ .α.ατου άρθρου 29 του 
Ν. 2831/2000 "Τροποποίηση των διατάξεων του Ν. 
1577/1985 "ΓΟΚ" και άλλες πολεοδομικές διατάξεις " (Ά 
140), όπως αυτό αντικαταστάθηκε με την παρ.1 του άρ¬ 
θρου 10 του Ν. 3044/2002 "Μεταφορά Συντελεστή Δόμη¬ 
σης και ρυθμίσεις άλλων θεμάτων αρμοδιότητας Υπουρ¬ 
γείου Περιβάλλοντος Χωροταξίας και Δημοσιών Έργων" 
(ΑΊ97) καθώς και τις διατάξεις του άρθρου 15 του ίδιου 
ως άνω νόμου. 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Ά 137), όπως αυτό 


προστέθηκε με το άρθρο 27 του Ν. 2081/1992 (Ά 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α’ 38). 

4. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων Έρ¬ 
γων "Ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων" (Β' 1484). 

5. Την 46254/1758/13.5.86 απόφαση του Υπουργού 
Περιβάλλοντος, Χωροταξίας και Δημοσίων Έργων "Έγ¬ 
κριση Γενικού Πολεοδομικού Σχεδίου (Γ.Π.Σ) του Δήμου 
Αιγίου και κοινότητας Κουλούρας (Ν. Αχάίας)" (Δ' 604). 

6. Την 50291/02 απόφαση της Υφυπουργού Περιβάλλο¬ 
ντος, Χωροταξίας και Δημοσίων Έργων "Χαρακτηρισμός 
ως πυκνοδομημένωντμημάτωντων πολεοδομικών ενοτή¬ 
των "Μυρτιά"(Π.ΕΙ) "Άγιος Αθανάσιος" (Π.Ε.νΐ), "Κουλού¬ 
ρα" (ΠΕΝ/ΙΙ) και "Σταφιδάλωνα" (Π.Ε.Χ) του Δήμου Αιγίου 
(Ν. Αχάίας)". 

7. Την 50292/02 απόφαση της Υφυπουργού Περιβάλ¬ 
λοντος, Χωροταξίας και Δημοσίων Έργων" Έγκριση 
πολεοδομικής προμελέτης των πολεοδομικών ενοτήτων 
"Μυρτιά" (Π.Ε.Ι), Άγ.Αθανάσιος" (Π.Ε.νΐ), "Κουλούρα" 
(Π.Ε.νΐΙ) και "Σταφιδάλωνα" (Π.Ε.Χ) του Δήμου Αιγίου (Ν. 
Αχάίας)". 

8. Τις 201/98,301/99,531/00 και 109/01 γνωμοδοτήσεις 
του δημοτικού συμβουλίου Αιγίου. 

9. Τις 237/00,240/00 και 199/01 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των 
πολεοδομικών ενοτήτων "Μυρτιά" (ΠΈΙ) "Άγιος Αθανά¬ 
σιος" (Π.Ε.νΐ), "Κουλούρα" (ΠΕΝ/ΙΙ) και "Σταφιδάλωνα" 
(ΠΈΧ) του Δήμου Αιγίου (Ν. Αχάίας)" ως εξής: 

1. Των τμημάτων των παραπάνω πολεοδομικών ενοτή¬ 
των που είναι οικισμός προϋφιστάμενος του έτους 1923 
και έχουν χαρακτηρισθεί ως πυκνοδομημένα με την 
50291/2002 απόφαση της Υφυπουργού Περιβάλλοντος, 
Χωροταξίας και Δημοσίων Έργων, εγκρίνεται με τις δια- 
τάξειςτου Ν. Δ/τος της 17.7.1923. 

2. Τωνλοιπώντμημάτωντουςπου είναι αραιοδομημένα 
καιαδόμητα σύμφωνα με τις διατάξεις του Ν. 1337/1983. 

3. Καθορίζονται στις παραπάνω περιοχές (παρ. 1 και 2) 
οικοδομήσιμοι χώροι,οδοί,πεζόδρομοι, κοινόχρηστοι 
χώροι, χώροι κοινοχρήστου πρασίνου (ΚΠ), κοινοχρή¬ 
στου πρασίνου - παιδικής χαράς (ΚΠ-ΠΧ), πλατείας, 
στάθμευσης, παιδικής χαράς, εκκλησίας, σχολείου, παι¬ 
δικού σταθμού, σχολείου και νηπιαγωγείου, χώρος ΔΕΗ, 
και καθορίζεται η θέση και διάταξη κτιρίων εκκλησίας ό¬ 
πως φαίνονται στα έξι (6) σχετικά χρωματισμένα πρωτό¬ 
τυπα διαγράμματα σε κλίμακα 1:1000 που θεωρήθηκαν 
από τον Προϊστάμενο της Δ/νσης Τοπογραφικών Εφαρ¬ 
μογών με την 5393/2003 πράξη του και που αντίτυπά 
τους σε φωτοσμίκρυνση δημοσιεύονται με την παρούσα 
απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών των οποίων το 
πολεοδομικό σχέδιο εγκρίνεται με την παρ. 2 του άρθρου 
1 της παρούσας και καθορίζονται οι όροι και περιορισμοί 
δόμησης των περιοχών των οποίων το πολεοδομικό σχέ¬ 
διο εγκρίνεται με την παρ. 1 του άρθρου 1 της παρούσας. 

Άρθρο 3 

1. Στα οικοδομικά τετράγωνα που χαρακτηρίζονται στα 
διαγράμματα του άρθρου 1 με το στοιχείο ΑΚ επιτρέπε¬ 
ται η χρήση αμιγούς κατοικίας, όπως προσδιορίζεται από 
το άρθρο 2του από 23.2.1987 Π. Δ/τος (Δ' 166). 

2. Στους οικοδομήσιμους χώρους που χαρακτηρίζονται 
στα διαγράμματα του άρθρου 1 με στοιχείο ΓΚ επιτρέπε¬ 
ται η χρήση γενικής κατοικίας όπως προσδιορίζεται από 
το άρθρο 3 του ίδιου ως άνω Π. Δ/τος με εξαίρεση τα 
επαγγελματικά εργαστήρια χαμηλής όχλησης. 

3. Σε τμήματα οικοδομικού τετραγώνου που χαρακτηρί¬ 
ζεται στα σχετικά διαγράμματα του άρθρου 1 με το στοι¬ 
χείο Κ, επιτρέπονται οι χρήσεις πολεοδομικού κέντρου- 
κεντρικών λειτουργιών πόλης, όπως προσδιορίζονται 
από το άρθρο 4 του ίδιου ως άνω π.δ/τος με εξαίρεση τα 
επαγγελματικά εργαστήρια χαμηλής όχλησης και τις 
εγκαταστάσεις μέσων μαζικών μεταφορών. 

4. Υφιστάμενες χρήσεις που λειτουργούν κατά τη δη¬ 
μοσίευση της παρούσας και αντίκεινται στις παραπάνω 
διατάξεις μπορούν να διατηρηθούν για 5 έτη εφ’όσον 
πληρούν τους λοιπούς όρους και προϋποθέσεις για τη 
λειτουργία τους. 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στις περιοχές των οποίων το πολεοδομικό 
σχέδιο εγκρίνεται με το άρθρο 1 της παρούσας επιβάλ¬ 
λεται προκήπιο πλάτους δύο (2), τριών (3), έξι (6), οκτώ (8) 
και δέκα (10) μέτρων, όπως φαίνονται στα διαγράμματα 
του άρθρου 1. 

Άρθρο 5 

Τα ελάχιστα όρια εμβαδού και προσώπου,καθώς και οι 
λοιποί όροι και περιορισμοί δόμησης των οικοπέδων 


καθορίζονται κατά τομείς I και II, όπως φαίνονται στα δια¬ 
γράμματα του άρθρου 1 ως εξής: 

Α.1. Τομέας I. 

Ελάχιστο πρόσωπο: δώδεκα (12) μέτρα 

Ελάχιστο εμβαδόν: διακόσια (200) τ. μέτρα 

2. Μέγιστο ποσοστό κάλυψης:εξήντατοις εκατό (60%) 
της επιφάνειας τους. 

Β.Τομέας II. 

1. Ελάχιστο πρόσωπο : δέκα πέντε (15) μέτρα 

Ελάχιστο εμβαδόν: τετρακόσια (400) τ. μέτρα 

2. Μέγιστο ποσοστό κάλυψης: πενήντα τοις εκατό 
(50%) της επιφάνειας τους. 

Γ. Και για τους δύο τομείς I και II ισχύουν τα παρακάτω: 

1. Επιπλέον των προϋποθέσεων των παραγράφων 1 
των ενοτήτων Α και Β απαιτείται, όπως στο οικοδομήσιμο 
τμήμα των οικοπέδων εγγράφεται κάτοψη κτιρίου με ελά¬ 
χιστη επιφάνεια πενήντα (50.00) τετραγωνικά μέτρα και 
ελάχιστη πλευρά (5,00) μέτρα. 

2. Συντελεστής δόμησης: οκτώ δέκατα (0,8) 

3. Συντελεστής όγκου: τρία και δύο δέκατα (3,2) 

4. Μέγιστο επιτρεπόμενο ύψοςτων κτιρίων: οκτώ και μι¬ 
σό (8,5) μέτρα. 

5. Πάνωαπότο μέγιστο επιτρεπόμενο ύψοςτων κτιρίων 
επιβάλλεται η κατασκευή κεραμοσκεπούς στέγης με μέ¬ 
γιστο ύψος ενός και μισού (1,50) μέτρων. 

Δεν επιτρέπεται παρέκκλιση στο ύψος στην περίπτωση 
χορήγησης οικοδομικής άδειας για οικογενειακή στέγη. 

6. Δεν επιτρέπεται η κατασκευή κτιρίων επί υποστυλω¬ 
μάτων (ΡΙΕΟΤΙ3). 

7. Απαγορεύεται η τοποθέτηση διαφημιστικών πινακί¬ 
δων και επιγραφών στα δώματα και στις όψεις των κτι¬ 
ρίων,στους ακάλυπτους χώρους του οικοπέδου,στις πε¬ 
ριφράξεις και στους κοινόχρηστους χώρους του οικι¬ 
σμού. Επιτρέπονται μόνον οι περιορισμένων διαστάσεων 
επιγραφές φωτεινές και μή που πληροφορούν για την 
χρήση των χώρων των κτιρίων στην ελληνική γλώσσα. 
Στην περίπτωση που απαιτείται η αναγραφή ξενόγλωσ¬ 
σου τίτλου αυτός περιλαμβάνεται με διακριτικότερα στοι¬ 
χεία στην ίδια επιγραφή με τον ελληνόγλωσσο. 

Για τις επιγραφές που αντίκεινται στις παραπάνω δια¬ 
τάξεις τηρούνται οι διαδικασίες περί αυθαιρέτου κατα¬ 
σκευής. 

8. Κατά τη διάρκεια των εκσκαφών για την εκτέλεση οι¬ 
κοδομικής άδειας και προκειμένου να εγκριθεί από την 
αρμόδια πολεοδομική υπηρεσία η συνέχιση εργασιών 
πρέπει να γίνει έλεγχος (με σχετική βεβαίωση) από την 6η 
Εφορεία Βυζαντινών Αρχαιοτήτων. 

Άρθρο 6 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 













ΥΠΟΜΝΗΜΑ 

ΣΕΠΤΕΜΒΡΙΟΣ 2000 _ 1 :1000 

Αριθ. 405 (2) 

Κήρυξη αναδασωτέας έκτασης συνολικού εμβαδού 
22.931,51 τ.μ. που βρίσκεται στη θέση «Αστρά»του 
Δήμου Κέας, της νήσου Κέας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/97 (ΦΕΚ 107/τ. Α730.5.97), 
"Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις". 

2. Τις διατάξεις της παρ. 3, του άρθρου 117 του Συ¬ 
ντάγματος. 

3. Τις διατάξεις των άρθρων 37,38 και 41 του Ν. 998/79 
( ΦΕΚ 289/τ. Α729.12.79), "Περί προστασίας των δασών 
και των δασικών εν γένει εκτάσεων της Χώρας". 

4. Τις διατάξεις του άρθρου 120, του Ν. 1892/90 (ΦΕΚ 
101/τ, Α/31.7.90). 


5. Τις 160417/1180/8.8.80 και 1824447/3049/24.9.80 
εγκύκλιες διαταγές και αποφάσεις του Υπουργείου Γε¬ 
ωργίας, που αναφέρονται στο εν λόγω θέμα. 

6. Την 405/28.1.2003 εισήγηση αρμοδίων υπαλλήλων 
της Υπηρεσίας μας, αποφασίζουμε: 

Κηρύσσουμε αναδασωτέα με σκοπό τη φυσική αναγέν¬ 
νηση και την απόλυτη προστασία της Δασικής μορφής 
έκτασης (παρ. 2, του άρθρου 3, του Ν. 998/79, όπως προ¬ 
κύπτει από την εισήγηση αρμοδίων υπαλλήλων μας), που 
καταστράφηκε από παράνομη εκχέρσωση - υλοτομία - 
κλαδονομή, συνολικού εμβαδού Ε = 22.931,51 τ.μ. περί¬ 
που, που βρίσκεται στη θέση "Αστρά", του Δήμου Κέας, 
της νήσου Κέας, Ν. Κυκλάδων. Τα όρια της εν λόγω έκτα¬ 
σης προσδιορίζονται στο απόσπασμα τοπογραφικής πι¬ 
νακίδας Γ.Υ.Σ. (αρ. φυλ. χάρτη 6581.7) κλίμακας 1: 5000, 
το οποίο αποτελεί αναπόσπαστο μέρος της παρούσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ερμούπολη, 4 Φεβρουάριου 2003 
Η Γενική Γραμματέας Περιφέρειας 
ΜΑΡΘΑ ΣΗΜΑΝΤΩΝΗ 


ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ 
Δ/ΝΣΗ ΔΑΣΩΝ Ν. ΚΥΚΛΑΔΩΝ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Ισοϋψείς καμπύλες 































